אדיר גץ

אדיר גץ (נולד ב-4 בספטמבר 1990) הוא זמר-יוצר ישראלי. גץ נולד בחיפה וגדל בעתלית. בילדותו שיחק במועדון הכדורגל מכבי חיפה ובגיל 13 החל ללמוד לנגן על פסנתר. בהמשך למד לנגן על גיטרה ופיתוח קול. בשלב מסוים עזב גץ את עולם הכדורגל לטובת המוזיקה. בפברואר 2009 התגייס לחיל הים, ובאמצע שירותו הצבאי, בשנת 2010, השתתף בתוכנית המציאות כוכב נולד. עוד לפני סיומה של התוכנית חתם גץ בחברת התקליטים פליי רקורדס והוציא את הסינגל הראשון שלו "הבחור הביישן על פסנתר", שזכה להצלחה רבה במדיה וברדיו. גץ הכיר את אלירז שדה באחת התוכניות שהתארח בהן בערוץ 24, והשניים החלו לעבוד יחד, כאשר שדה מחבר את המילים וגץ מלחין. באוקטובר 2010 הוציא גץ את השיר "יופייך". הסינגל השלישי של גץ הוא "איך היא רוקדת" שיצא במרץ 2011. בשנת 2012 נבחר גץ לאחד מחמשת הזמרים האהובים של השנה על ידי מתגייסי צה"ל ומועדון יותר והופיע מול 25,000 מתגייסים בגני יהושע. בפברואר 2013 השתתף גץ בקדם אירוויזיון עם השיר "העיקר שאני שר". במאי 2014 הוציא גץ את אלבום הבכורה שלו העונה על שמו "אדיר גץ", ויצא לסיבוב הופעות ארצי שנפתח ב-5 ביוני 2014 במופע ההשקה במועדון "רדינג 3" בתל אביב. בינואר 2015 הוציא גץ לאור את הסינגל הראשון מהאלבום השני שלו "ילד בשדות". השיר הגיע למקום התשיעי במצעד השבועי של מדיה פורסט. במאי, ארבעה חודשים לאחר הוצאת השיר "ילד בשדות", הוציא לאור את הסינגל השני מהאלבום השני שלו "זה עוד יקרה". באוגוסט אותה שנה הוציא לאור את הסינגל השלישי מהאלבום השני "דירה קטנה בחיפה", בתחילת שנת 2016 הוציא לאור סינגל חדש "שבוע בלעדייך". באפריל 2016 הוציא לאור סינגל נוסף מאלבומו השני "כמה יופי". ביולי 2016 הוציא לאור את הסינגל "להיות בשמחה תמיד" לקראת האלבום השני. בנובמבר 2016 הוציא לאור את הסינגל "בדיוק כמו שהיא“ שכתב יחד עם דניאל ליטמן ותובל שפיר. ביוני 2017 הוציא גץ את אלבומו השני במספר "נדבר על הכל" ויצא לסיבוב הופעות ארצי שנפתח בהיכל התרבות מוזיאון ת"א. בנובמבר 2017 הוציא גץ את "בתוך כל הבלאגן". ב-10 ביוני 2018 הוציא גץ את השיר "משהו אחר". גץ כתב והלחין שירים גם לאלבומים של זמרים אחרים, כגון מירי מסיקה, שירי מימון, מרגלית צנעני, עידן יניב ועוד. ב-30 ביולי 2018 הוציא את השיר "שמלה צהובה". בפברואר 2019 הוציא גץ את הסינגל "אפס-מאופס". בשנת 2020 הוציא את השיר "מי יאהב אותך יותר ממני" יחד עם בן זיני. ב-31 באוגוסט 2020 יצא השיר "לא ביקשתי מלחמה" של קובי ממן. ב-7 באוגוסט 2022 יצא השיר "אני אוהב, אני מכור, אני שרוף". ב-12 במרץ 2023 הוציא את הסינגל "זמר שירגש אותך". ב-4 באפריל הוציא את הסינגל "לישון זה לחלשים", בו אירח את הדוגמנית שחר חיון. ב-23 באפריל הוציא את הסינגל "אזכור כל יום". ב-13 ביוני הוציא את הסינגל "בסוף אנחנו נתחתן". ב-7 באוגוסט הוציא את המיני אלבום "X4". ב-4 בדצמבר הוציא את השיר "השיחה האחרונה" לזכרו של הלוחם דניאל קסטיאל. מילות השיר זה התכתבויות האחרונות של דניאל עם חברתו מיה. ב-2 בינואר 2024 הוציא גרסת כיסוי לשיר "אם תלך" של הפרויקט של עידן רייכל. ב-19 בפברואר הוציא לאור את הסינגל "ערס של החיים". ב-16 באפריל הוציא את הסינגל "השיר הכי יפה שכתבתי". ב-9 במאי הוציא את השיר "מאז אוקטובר". ב-26 במאי הוציא את הסינגל "שומר מסך". ב-15 ביולי הוציא את הסינגל "פריז". 2014: אדיר גץ 2017: נדבר על הכל 2021: פסנתר, שירים 2023: X4 אדיר גץ, ברשת החברתית פייסבוק אדיר גץ, סרטונים בערוץ היוטיוב אדיר גץ, באתר שירונט אדיר גץ, דף שער בספרייה הלאומית העמוד הרשמי של אדיר גץ ביוטיוב אדיר גץ באלבום בכורה, באתר חריף אפי אליסי, ערב אדיר, באתר nrg‏, 26 בפברואר 2013 אסף נבו, ‏אדיר גץ: "לא מעניין אותי להיות ה'מגניב' של הרגע", באתר ‏מאקו‏, 8 בינואר 2015 עידוא דגן, במגרש של הגדולים: אדיר גץ כותב לגולן ומסיקה, באתר nrg‏, 8 במאי 2015 המצעד השבועי של מדיה פורסט, באתר מדיה פורסט, ‏18–24 בינואר 2015 וואלה! תרבות‏, "יש בה משהו אחר": קבלו את השיר החדש של אדיר גץ, באתר וואלה, 10 ביוני 2018 אריאל פייגלין, אדיר גץ עושה עידן רייכל - 'אם תלך', באתר ערוץ 7, כ"א בטבת תשפ"ד קים קונקשנ'ס, אדיר גץ – "ערס של החיים", באתר בלינקר, ‏2024-02-20 אריאל פייגלין, "שרים וזוכרים": כל השירים שיצאו לקראת יום הזיכרון - חלק א, באתר ערוץ 7, 13 במאי 2024